1. **Ar privaloma buvo vykdyti pirkimus Neperkančiosioms organizacijos pagal Neperkančiųjų organizacijų pirkimų taisykles, jeigu projekto veiklos buvo pradėtos bei pirkimai buvo atlikti iki 2024 m. gruodžio 11 d.?**

Aprašo 18.2 papunktis turėtų būti taikomas įvykusiems juridiniams faktams ar išlaidoms, patirtoms nuo Aprašo įsigaliojimo, t. y. nuo 2024 m. gruodžio 12 d. Atitinkamai, Aprašo 18.2 papunktis turėtų būti netaikomas tiems pradėtiems pirkimams, dėl kurių nuo 2023 m. kovo 9 d. iki 2024 m gruodžio 11 d. jau buvo gauti tiekėjų pasiūlymai.

1. **Ar yra privaloma neperkančiosioms organizacijoms viešai paskelbti planuojamą pirkimą APVA interneto svetainėje?**

Taip, privaloma. Siekdami įvykdyti pirkimą konkurso būdu pareiškėjas privalo parengti pirkimo skelbimą ir jį paskelbti interneto svetainėje <https://skelbimai.apva.lt/> . Reikia užpildyti visus nurodytus laukelius ir pasirinkti finansavimo programą **Modernizavimo fondas.**

Neperkančių organizacijos pirkimo taisykles rasite oficialioje teisės aktų duomenų bazėje: <https://e-seimas.lrs.lt/portal/legalAct/lt/TAD/TAIS.381150/asr>

1. **Ar projektas gali būti perleistas kitai įmonei?**

Vadovaujantis Aprašo 47.1 papunkčiu  „Nuosavybės teisė gali būti perleista tik subjektui, kuris atitinka visus šios paramos gavėjams pagal šią schemą keliamus reikalavimus ir tik gavus Agentūros patvirtinimą“. Pareiškėjas su prašymu turėtų kreiptis į Agentūrą,  kuri privalės įvertinti naujo subjekto tinkamumą subsidijai gauti, ir gavus rašytinį pritarimą turės galimybę perleisti Projektą su teisėmis ir pareigomis naujam subjektui.

1. **Ar projekto įgyvendinimo metu galima pateikti kelis mokėjimo prašymus ar tik vieną, pilnai įgyvendinus projektą?**

Vadovaujantis Aprašo 42 punkto reikalavimais, avansiniai mokėjimai negalimi. Mokėjimo prašymas teikiamas tik pilnai įgyvendinus projektą. Pažymėtina, kad pagal Aprašo 41 punktą, mokėjimo prašymas teikiamas išlaidų kompensavimo būdu apmokėjus visas su projektu susijusias išlaidas.

1. **Kokie yra galimi finansavimo šaltinius pagrindžiantys dokumentai?**(pasirinktinai)

* Banko ar kitos kredito įstaigos paskola. Pateikiamas banko ar kitos kredito įstaigos galiojantis sprendimas (gali būti preliminarus) suteikti paskolą. Sprendime nurodoma skiriama lėšų suma, terminas ir lėšų naudojimo tikslas, kuris tiesiogiai susijęs su projekto įgyvendinimo tikslu.
* Pareiškėjo nuosavos lėšos. Pateikiamas juridinio asmens valdymo organo sprendimas skirti tam tikrą lėšų sumą projektui. Sprendime turi būti nurodytas lėšų, kurias planuojama skirti, šaltinis, skiriamų lėšų dydis ir laikotarpis, per kurį planuojama lėšas skirti.

1. **Ar gali užsienio įmonė teikti paraišką? Ar turi užsienio kompanija turėti Lietuvoje registruotą įmonę.**

Paraiškas gali teikti **Lietuvoje registruoti juridiniai asmenys**, atitinkantys Tvarkos aprašo 18 punktą.

1. **Ar galimos paskolos iš ILTE?**

Paskolos iš ILTE yra galimos, jei paskola bus teikiama rinkos sąlygomis, t.y. nebus valstybės pagalbos elemento.

1. **Ar kelių tiesimas prie kaupiklių, sklypo melioracija, apsaugos tvorų, kamerų statymas yra tinkamos išlaidos.**

Nurodytos išlaidos nėra tinkamos finansuoti pagal tvarkos aprašą.